Gerely József

Kis képes Biblia

Elemi iskolák I–II. osztálya részére

mű a Pázmány Péter Elektronikus Könyvtár (PPEK)

– a magyarnyelvű keresztény irodalom tárháza – állományában.

Bővebb felvilágosításért és a könyvtárral kapcsolatos legfrissebb hírekért

látogassa meg a http://www.ppek.hu internetes címet.

Impresszum

Gerely József

Kis képes Biblia

A Budapest-Székesfővárosi elemi iskolák I–II. osztálya részére

Az-új püspöki tanterv és a székesfővárosi anyagbeosztás szerint bizottsagilag átdolgozva

28 fametszetű képpel

Nihil obstat

Dr. Desiderius Bita,

Censor.

Nr. 789. Imprimatur.

Strigonii, die 10. Februarii 1917.

Ludovicus Rajner,

Eppus, Vicariua gen.

Ez az átdolgozott kiadás a nmélt. magyar püspöki kar 1907. évi március hó 14-én tartott tanácskozmányának határozatából kiadott Tanításterv és az újonnan revideált katekizmus szövegének szemmeltartásával készült.

Az I. osztály tanítási anyagához tartozó kérdéseket a szám aláhúzása jelzi.

____________________

A könyv elektronikus változata

Ez a publikáció a Szent István Társulatnál 1917-ben megjelent elemi iskolák I–II. osztálya részére készült Kis képes Biblia tizennegydik kiadásának elektronikus változata. Az elektronikus változat a Szent István Társulat engedélyével készült. A könyvet lelkipásztori célokra a Pázmány Péter Elektronikus Könyvtár szabályai szerint lehet használni. Minden más szerzői jog a Szent István Társulaté.

A Pázmány Péter Elektronikus Könyvtár külön is rendelkezésre bocsátja a könyv képanyagát. A képek különálló „png” típúsú, nyomdai minőségű (300 dpi) grafikus állományokban találhatók meg a „Kis_kepes_Biblia_I_II_kepek.zip” nevű tömörített állományban. A következő táblázat ismerteti az állományt.

Sorszám

A fájl neve

A fájl

mérete (byte)

1.

Kereszten_az_udvossegunk.png

779.752

2.

Adam_es_Eva_kiuzetnek_a_paradicsombol.png

1.312.343

3.

Kain_megoli_occset_Abelt.png

1.258.007

4.

A_vizozon.png

1.402.609

5.

Izsak_felaldozasa.png

1.281.915

6.

Csak_egy_ami_szukseges.png

304.145

7.

Az_Ur_angyala_megjelen_Marianal.png

1.279.267

8.

Maria_meglatogatja_Erzsebetet.png

1.408.710

9.

Az_Ur_angyala_hirul_adja_a_pasztoroknak_Jezus_szuleteset.png

1.339.256

10.

A_pasztorok_imadjak_a_kis_Jezust.png

1.452.138

11.

A_napkeleti_bolcsek_megerkeznek.png

1.197.317

12.

A_szent_csalad_Egyiptomba_menekul.png

1.138.176

13.

A_tizenketeves_Jezus_a_templomban.png

1.420.820

14.

Jezus_betegeket_gyogyit.png

1.302.808

15.

Jezus_a_vizet_borra_valtoztatja.png

1.245.725

16.

Jezus_feltamasztja_a_naimi_ifjut.png

1.236.081

17.

Vihar_a_Genezaret_tavon.png

1.451.500

18.

Jezus_szeretete_a_gyermekek_irant.png

1.131.899

19.

Az_utolso_vacsora.png

1.354.271

20.

Jezust_elfogjak.png

1.305.481

21.

A_zsidok_Jezus_halalat_kivanjak_Pilatustol.png

1.422.113

22.

Jezus_a_kereszten.png

1.274.742

23.

Jezus_feltamad.png

1.375.340

24.

Jezus_Petert_az_Egyhaz_fejeve_teszi.png

1.268.937

25.

Jezus_mennybe_szall.png

1.338.103

26.

A_Szentlelek_leszall_Jezus_hiveire.png

1.318.307

Tartalomjegyzék

Impresszum

Tartalomjegyzék

Imádságok

Az üdvösség története

I. A világ teremtésétől Jézus Krisztus születéséig

1. A világ teremtéséről és kormányzásáról

2. A jó és rossz angyalok

3. Az első emberpár alkotása

4. Az első emberpár bűnt követ el

5. Isten megbünteti ősszüleinket

6. Isten megígéri Jézust, a Megváltót

7. Káin és Ábel

8. A vízözön

9. Isten kiválasztja Ábrahámot és nemzetségét

10. Ábrahám utódainak, az izraelitáknak sorsa

II. Jézus Krisztus születése, élete, halála és feltámadása

11. A Fiúisten emberré lesz

12. Mária meglátogatja Erzsébetet

13. Jézus születése

14. A napkeleti bölcsek

15. A szent család Egyiptomba menekül

16. A tizenkétéves Jézus a templomban

17. Jézus megkeresztelkedik és megkezdi működését

18. Jézus hívei és ellenségei

19. Jézus a vizet borrá változtatja

20. Jézus feltámasztja a naimi ifjút

21. Jézus lecsendesíti a vihart

22. A „Miatyánk” és a főparancsolat

23. Jézus szeretete a gyermekek iránt

24. Jézus ellenségei az Üdvözítő életére törnek

25. Jézus az utolsó vacsorán az Oltáriszentséget alapítja

26. Jézust elfogják

27. Jézust halálra ítélik és megkínozzák

28. Jézust keresztre feszítik

29. Jézust sírba helyezik

30. Jézus feltámad

31. Jézus Szent Pétert az anyaszentegyháznak főpásztorává teszi

32. Jézus felmegy a mennybe

33. A Szentlélek leszáll a tanítványokra

Függelék

34. A szentségekről általában

35. A szent gyónásról

36. A szent áldozásról

„Kereszten az üdvösségünk!”

Imádságok

1. A keresztvetés

Az Atyának és Fiúnak és Szentlélek-Istennek nevében. Amen.

2. Miatyánk, vagyis az Úr imája

Mi Atyánk, ki vagy a mennyekben,

1. szenteltessék meg a Te neved,

2. jöjjön el a Te országod,

3. legyen meg a Te akaratod, miképpen mennyben, azonképpen itt a földön is,

4. mindennapi kenyerünket add meg nekünk ma,

5. és bocsásd meg a mi vétkeinket, miképpen mi is megbocsátunk az ellenünk vétetteknek,

6. és ne vigy minket a kísértésbe,

7. de szabadíts meg a gonosztól. Amen.

3. Üdvözlégy, vagyis az angyali üdvözlet

1. Üdvözlégy, Mária! malaszttal teljes. Az Úr van teveled. Áldott vagy te az asszonyok között, és áldott a te ménednek gyümölcse, Jézus.

2. Asszonyunk Szüz-Mária, Istennek szent Anyja! imádkozzál érettünk, bűnösökért, most és halálunk óráján. Ámen.

4. Hiszekegy, vagyia az apostoli hitvallás

1. Hiszek egy Istenben: a mindenható Atyában, mennynek és földnek teremtöjőben

2. és Jézus Krisztusban, Ő egy Fiában, a mi Urunkban,

3. ki fogantaték a Szentlélektől, szülétek Szüz-Máriától,

4. kínzaték Poncius Pilátus alatt, megfeszítteték, meghala és eltemetteték;

5. alászáll a poklokra, harmadnapon halottaiból feltámada;

6. fölméne mennyekbe; ül a mindenható Atyaistennek jobbja felől;

7. onnan lészen eljövendő ítélni eleveneket és holtakat.

8. Hiszek Szentlélekben,

9. egy katolikus keresztény anyaszentegyházat, szenteknek egyességét,

10. bűnöknek bocsánatát,

11. testnek feltámadását

12. és az örök életet. Amen.

5. Az Úrangyala

(A reggeli, déli és az esti harangozáskor kell elimádkozni.)

1. Az Úr angyala köszönté Szüz-Máriát, és ez méhébe fogadá a Szentlélektől szent Fiát – Üdvözlégy Mária! malaszttal teljes stb.

2. Íme az Úr szolgálóleánya, legyen nekem a te igéd szerint. – Üdvözlégy Mária! malaszttal teljes stb.

3. És az ige testté lön és miköztünk lakozék. – Üdvözlégy Mária! malaszttal teljes stb.

Imádkozzál érettünk, Istennek szent anyja, – hogy méltók lehessünk Krisztus ígéreteire.

Kérünk téged, Úristen! öntsd lelkünkbe szent malasztodat, hogy akik az angyali üzenet által szent Fiadnak, Jézus Krisztusnak, megtestesülését megismertük, az Ő kínszenvedése és keresztje által a feltámadás dicsőségébe vitessünk. Ugyanazon Urunk, Jézus Krisztus által. Amen.

__________

Este a tisztítóhelyen, szenvedő lelkekért még egy Miatyánkot és Üdvözlégy-Máriát mondunk hozzá, s a végén ezt mondjuk:

A megholt hívek lelkei Isten irgalmasságából békében nyugodjanak. Amen.

6. Reggeli ima

1. Szívem első gondolatja

Hozzád száll föl Istenem!

Te őriztél meg ez éjjel,

Maradj ma is énvelem!

2. Téged áldlak és imádlak,

Mint szerető gyermeked;

Szívem csakis azt akarja,

Ami kedves teneked.

3. Édes Jézus, add kegyelmed

S őrizz engem szüntelen,

Hogy egész nap neked éljek

Tiszta szívvel, bűntelen.

4. Szűz Mária, Jézus anyja,

Te mindnyájunk anyja vagy!

Oltalmazz meg minden bajtól,

Kísértésben el ne hagyj!

Amen.

7. Esti ima

1. Ó édes Istenem!

Hálát rebeg lelkem,

Hogy egész napon át

Úgy szerettél engem.

2. Bánom sok vétkemet;

Szent Fiadnak vére

Mossa meg kegyesen

Szívemet fehérre!

3. Virrasszon felettem

Gondviselő szemed:

Kérlek, óvd ez éjjel

Testemet, lelkemet.

4. Szűz Anyám s őrangyal,

Legyetek énvelem!

Ha ti rám vigyáztok,

Nyugodt lesz éjjelem.

Amen.

8. Ima az őrangyalhoz

Oh édes, jó őrangyalkám,

Szépen kérlek: vigyázz reám;

Légy vezérem, hogy míg élek,

Mindig jó és jámbor legyek.

S ha meghalok, vezess be

Jó Istenhez a mennybe. Amen.

9. Istennek tiz parancsolata

1. Én vagyok a te Urad Istened: Uradat, Istenedet imádjad és csak neki szolgálj.

2. Istennek nevét hiába ne vegyed.

3. Megemlékezzél arról, hogy az Úr napját megszenteljed.

4. Atyádat és anyádat tiszteljed.

5. Ne ölj.

6. Ne paráználkodjál.

7. Ne lopj.

8. Hamis tanúságot ne szólj felebarátod ellen.

9. Felebarátod feleségét ne kívánjad.

10. Se házát, se mezejét, se másféle jószágát ne kívánjad.

10. Az anyaszentegyház öt parancsolata

1. Az anyaszentegyháznak szokott ünnepnapjait megüljed.

2. Ünnepnap misét becsületesen hallgass.

3. Bizonyos napokon a parancsolt böjtöket megtartsad és a húseledeltől magadat megtartóztassad.

4. Bűneidet minden esztendőben meggyónjad és legalább húsvét táján az Oltáriszentséget magadhoz vegyed.

5. Tiltott napokon menyegzőt ne tarts.

11. A hét szentség

1. a keresztség,

2. a bérmálás,

3. az Oltáriszentség,

4. a bűnbánat szentsége,

5. az utolsó kenet,

6. az egyházi rend,

7. a házasság.

12. A hat főigazság, amelyeket mindenkinek hinnie és tudnia kell

Hiszem: 1. hogy egy Isten van;

2. hogy Istenben három személy van: Atya, Fiú és Szentlélek;

3. hogy a Fiú-Isten emberré lett, hogy minket halálával a keresztfán megváltson és üdvözítsen;

4. hogy Isten igazságos bíró, aki megjutalmazza a jókat és megbünteti a gonoszokat;

5. hogy az ember lelke halhatatlan;

6. hogy Isten kegyelme az üdvösségre szükséges.

13. Jézus élete versekben

1. Betlehem kis falucskában

Karácsonykor éjfél tájban:

Fiú-Isten ember lett,

Mint kis gyermek született

2. Őt nevezték Jézuskának,

Édes anyját Máriának,

Ki pólyákba takarta,

Befektette jászolba.

3. Az angyalok fönn az égen

Mennyei nagy fényességben

Zengették ez éneket:

Dicsőség az Istennek!

4. Pásztorok a falu mellett

Báránykákat legeltettek.

Hallották az éneket,

Kis Jézushoz siettek.

5. Ájtatosan letérdeltek,

Kis Jézusnak jászla mellett,

Hogy őt szépen imádják

Égnek, földneklkirályát!

6. Azután meg napkeletről

Ragyogó szép csillag kelt föl;

És elindult nyugatra

Három király utána.

7. Imádták a kis Jézuskát,

Köszöntötték Szűz-Máriát,

Ajándékot adtak át,

Aranyat, tömjént, mirhát!

8. Később Jézus növekedett,

Napról-napra kedvesebb lett,

Példát adott minekünk,

Hogy mindenkor jók legyünk.

9. Elérvén a harminc évet,

Az emberek közé lépett;

Tanította mit higyjünk,

Mit reméljünk és tegyünk.

10. Sok jót tett az embereknek,

Akik hozzá sereglettek,

Betegeket gyógyított,

Holtakat föltámasztott.

11. Mégis sokan nem szerették,

A rossz emberek üldözték,

Egy éjjel meg elfogták,

Iszonyúan kínozták.

12. Korbácsokkal ostorozták,

Tövisekkel koronázták,

Náddal verték szent fejét.

Véres arcát leköpték.

13. Elitélték csúf halálra,

Fölszegezték keresztfára.

Ott meghalt sok kín után

Nagypénteken délután.

14. Levették a keresztfáról,

Sírt csináltak kősziklából.

Testét oda temették,

És katonák őrizték.

Az üdvösség története

I. A világ teremtésétől Jézus Krisztus születéséig

1. A világ teremtéséről és kormányzásáról

1. Ki teremtette a világot?

A világot Isten teremtette mindenható akaratával. – Isten hat nap alatt teremtette a világot. – Isten csak akarta, hogy legyen és meglett minden.

2. Ki az Isten?

Isten az egész világnak Ura és a mi mennyei Atyánk.

3. Hány Isten van?

Csak egy Isten van.

4. Hány személy van az egy Istenben?

Az egy Istenben három személy van: Atya, Fiú és Szentlélek.

5. Hogyan nevezzük a három isteni személyt egy szóval?

A három isteni személyt egy szóval Szentháromságnak nevezzük.

6. Mióta van az Isten és meddig lesz?

Isten mindig volt és mindig lesz; Isten örökkévaló.

7. Hol van az Isten?

Az Isten mindenhol van: a mennyben, a földön és minden helyen.

8. Miért nem látjuk az Istent mosBtani életünkben?

Mostani életünkben azért nem látjuk az Istent, mert neki nincsen teste; Isten lélek.

9. Mit tehet meg Isten?

Isten mindent megtehet, amit csak akar; Isten mindenható.

10. Mit tesz Isten még most is a világgal?

Isten még most is gondoskodik a világról, vagyis fönntartja és kormányozza a világot.

11. Mit parancsol Isten a harmadik parancsolattal?

Isten a harmadik parancsolattal azt parancsolja, hogy az Úr napját, vagyis a vasárnapot szenteljük meg.

12. Hogyan kell a vasárnapot megszentelnünk?

A vasárnapot úgy kell megszentelnünk, hogy 1. szentmisét hallgatunk, 2. köznapi munkát nem végzünk és másokkal sem végeztetünk.

2. A jó és rossz angyalok

13. Melyek Istennek legjelesebb teremtményei?

Istennek legjelesebb teremtményei az angyalok és az emberek.

14. Mik az angyalok?

Az angyalok lelkek, akiknek értelmük és szabad akaratuk van, de testük nincsen.

15. Milyenek voltak az angyalok mind, mikor Isten megteremtette őket?

Az angyalok mind jók voltak, mikor Isten megteremtette őket.

16. Jók maradtak-e az angyalok mind?

Az angyalok nem maradtak mind jók, hanem sokan vétkeztek és azért a pokolba jutottak; ezeket gonosz lelkeknek vagy ördögök-nek nevezzük.

17. Milyenek irántunk a jó angyalok?

A jó angyalok szeretnek minket; azért őrizik testünket és lelkünket, imádkoznak érettünk és a jóra intenek.

18. Hogyan neyezzük azokat az angyalokat, akik minket őriznek?

Azokat az angyalokat, akik minket őriznek: szent őrzőangyaloknak nevezzük.

19. Milyenek irántunk a gonosz lelkek?

A gonosz lelkek gyűlölnek minket és irigykednek ránk; azért rosszra csábítanak, hogy mi is a pokolba jussunk.

3. Az első emberpár alkotása

1. Isten az embert a hatodik napon alkotta, mondván: – Alkossunk embert a mi képünkre és hasonlatosságunkra, hogy uralkodjék az egész föld fölött.

És földből testet alkotott s halhatatlan lelket lehelt belé és megvolt az első ember, kinek neve Ádám.

Isten Ádámot a paradicsomba helyezte. A paradicsom egy gyönyörű szép kert volt, tele a legszebb virágokkal, gyümölcsfákkal és állatokkal. Ádám azonban egészen egyedül volt. Nem volt hozzá hasonló embertársa, akivel beszélhetett volna. Azért Isten álmot bocsátott reá, kivette egyik oldalcsontját és alkotott belőle egy társat. Ez volt az első asszony, Ádám felesége, kinek neve Éva.

2. Ádám és Évát az emberek ős-szüleinek nevezzük, ős-szüleinknek a paradicsomban nagyon jó sorsuk volt; boldogan éltek és sohasem kellett volna meghalniok. Isten gyermekeivé fogadta és a mennyei boldogságra rendelte őket.

20. Miből áll az ember?

Az ember testből és lélekből áll.

21. Kihez hasonlít as ember lelke?

Az ember lelke Istenhez hasonlít.

22. Miben hasonlít lelkünk Istenhez?

Lelkünk abban hasonlít Istenhez,

1. hogy értelme és szabad akarata van,

2. hogy halhatatlan.

23. Mi végett vagyunk a világon?

Avégett vagyunk a világon, hogy az Istent megismerjük, szeressük, Neki szolgáljunk és ez által üdvözüljünk (vagyis a mennyországba jussunk).

4. Az első emberpár bűnt követ el

Isten ki akarta próbálni az első emberek engedelmességét. Így szólt tehát Ádámhoz:

– E kertnek minden fájáról ehettek. De arról a fáról, mely a kertnek közepén áll, ne egyetek. Mert, ha arról is esztek, meg fogtok halni.

Az Isten tilalma könnyű vált, de az első emberek mégsem tartották meg. Történt, hogy Éva a kertben sétált. Kíváncsiságból odament a tiltott fához és nézegette azt. A fán azonban ott volt az ördög kígyó képében. Az irigy ördög el akarta csábítani Évát s azért így szólott:

– Miért nem esztek eme fának gyümölcséből?

Éva monda:

– Megtiltotta Isten. Ha eszünk belőle, meg találunk halni.

A ravasz kígyó így felelt:

– Dehogy haltok meg. Sőt inkább, ha esztek belőle, olyanok lesztek, mint az Isten. Tudni fogtok mindent.

Ez a beszéd tetszett Évának. A gyümölcs szép volt. Engedett tehát – leszakított egy gyümölcsöt és evett belőle. Adott Ádámnak, és az is evett belőle.

Ősszüleink ekkor nagy bűnt követtek el, mert engedetlenek voltak, és megszegték Isten tilalmát.

Jobban hittek az ördögnek, mint a jóságos Istennek.

24. Ki köret el bűnt?

Bűnt az követ el, aki tudva és akarva nem engedelmeskedik Isten parancsolatának.

25. Egyenlő-e minden bűn?

Nem minden bűn egyenlő; vannak nagy, vagyis halálos bűnök és kisebb, vagyis bocsánatos bűnök.

26. Ki vétkezik Isten nyoloadik parancsolata ellen?

Isten nyolcadik parancsolata ellen az vétkezik, aki a bíróság előtt hamisan tanúskodik és általában aki hazudik vagy aki felebarátja becsületében kárt tesz.

27. Ki vétkezik hazugsággal?

Hazugsággal az vétkezik, aki nem mond igazat, hogy mást tévedésbe ejtsen.

5. Isten megbünteti ősszüleinket

A bün után nagy szégyen és félelem szállta meg az első két embert, és remegve elbújtak. De hiába, mert az Isten mindent tud és mindent lát. És azonnal megbüntette őket.

Az Úr először a csábító kígyót átkozta meg e szavakkal:

– Mivel ezt tetted, légy átkozott a föld minden állata között!

Az asszonynak ezt mondta:

– Legyen sok bajod a gyermekeiddel és légy férjednek hatalma alatt!

A férfihez így szólott:

– Megátkozom a földet miattad. Arcod verejtékével eszed a kenyeredet, míg visszatérsz a földbe, amelyből vettelek. Mert por vagy és porrá leszesz!

Isten ezután kikergette Ádámot és Évát a paradicsomból. A kert bejáratához pedig angyalokat állított, kiknek tüzes kard volt kezükben.

Ezzel megszűnt az emberek boldogsága. Kiestek Isten kegyelméből, megismerték a rosszat és meg kellett halniok. A mennyország pedig bezáródott előttük.

Ádám és Éva kiűzetnek a paradicsomból

28. Mit tud az Isten?

Az Isten mindent tud; tudja azt, ami volt, ami van és ami lesz, sőt tudja azt is, amit gondolunk vagy titokban cselekszünk.

29. Mit tesz Isten a jókkal és mit tesz a rosszakkal?

Isten a jókat megjutalmazza, a rosszakat pedig megbünteti, amint megérdemlik; Isten végtelenül igazságos.

30. Mi rontotta meg ősszüleink boldogságát?

Ősszüleink boldogságát az rontotta meg, hogy bünt követtek el, és azzal Isten büntetését vonták magukra.

31. Hogyan ártott ősszüleink bűne mindnyájunknak?

Ősszüleink bűne úgy ártott mindnyájunknak, hogy a bűn és a büntetés minden emberre átszáll, és mindenki ezzel a bűnnel jön a világra.

32. Hogyan nevezzük azt a bűnt, amely ősszüleinktől minden emberre átszáll?

Azt a bűnt, amely ősszüleinktöl minden emberre átszáll, eredeti bűnnek nevezzük.

6. Isten megígéri Jézust, a Megváltót

Az Isten vég nélkül irgalmas és nagyon-nagyon jó. Megsajnálta a bűnbe esett embert és megígérte Ádám és Évának, hogy majd egykor Megváltó fog születni, az Üdvözítő Jézus, ki megszabadítja az embereket a bűntől és újra megnyitja számukra a mennyországot.

33. Hogyan szeret minket az Isten?

Isten végtelenül szeret minket; Ő mindig csak jót akar és jót tesz velünk; Isten végtelenül jó.

34. Mi történt volna az emberekkel, ha Isten meg nem könyörült volna rajtuk?

Az emberek sohasem juthattak volna a mennyországba, ha Isten meg nem könyörült volna rajtuk.

35. Hogyan könyörült meg Isten az embereken?

Isten Megváltót ígért és küldött, hogy az embereket a bűntől megváltsa és üdvözítse.

36. Meddig kellett az embereknek a Megváltóra várniok?

Az embereknek több ezer évig kellett a Megváltóra várniok.

7. Káin és Ábel

Káin megöli öccsét, Ábelt

Az első emberpárnak sok gyermeke volt A legidősebb két fiú volt: Káin és Ábel. Káin a földet mívelte, Ábel pedig a nyájakat őrizte; Káin rossz volt, Ábel pedig jó.

Káin és Ábel áldozatot[1] akartak bemutatni Istennek. Káin gabonát, Ábel pedig bárányt tett az oltárra. A jó Ábel ájtatosan mutatta be áldozatát – Káin azonban üres szívvel és hit nélkül áldozott az Istennek. Ábel áldozata kedves volt az Úr előtt, de Káin áldozatára nem tekintett.

Ezért Káin irigy lett és megharagudott öccsére, Ábelre. Isten megintette Káint, mondván:

– Miért haragszol, Káin? Ha jót teszel, jutalmat nyersz, ha pedig rosszat teszel, mindjárt elér a büntetés. Győzd le tehát a rossz indulatot!

Káin azonban nem hallgatott az Úr szavára. Egy alkalommal így szólt öccséhez:

–- Jer, menjünk együtt a mezőre.

A jó Ábel vele ment. De a mezőn Káin rátámadt öccsére és agyonütötte öt.

Az igazságos Isten büntetése nem maradt el. Az Úristen előhívta Káint és így szólt le hozzá:

– Mit tettél, Káin?! Öcséd vérének szava felkiált hozzám a földről. Átkozott légy azért és bujdosó egész életedre!

És Káin ezentúl félve bujdosott az emberek elől.

37. Mit cselekszünk, amikor imádkozunk?

Amikor imádkozunk, akkor Istennel beszélünk, hogy Őt imádjuk és dicsérjük, neki hálát adjunk, vagy Tőle valamit kérjünk.

38. Mikor kedves imádságunk Isten előtt?

Imádságunk akkor kedves Isten előtt, ha az Úr Jézus nevében alázatosan és ájtatosan imádkozunk.

39. Melyik a mi áldozatunk?

A mi áldozatunk a szent mise-áldozat.

40. Ki vétkezik Isten ötödik parancsolata ellen (Ne ölj!)?

Isten ötödik parancsolata ellen az vétkezik, aki felebarátjának vagy önmagának testi vagy lelki életében kárt tesz.

8. A vízözön

A vízözön

1. Az emberek megsokasodtak, de napról-napra gonoszabbak lettek és Istennel nem törődtek. Az Úr sokáig eltűrte az emberek gonoszságát és várta, hogy megjavuljanak. Mert az Isten vég nélkül türelmes és irgalmas. De az emberek nem akartak megjavulni. Ekkor Isten elhatározta, hogy elpusztítja víz által az összes embereket. Mert az Isten gyűlöli a rosszat.

2. De volt mégis a földön néhány istenes, jó ember, tudniillik: Noé és családja. A jó Isten nem akarta őket is elpusztítani. Azért megparancsolta Noénak, hogy építsen fából egy roppant nagy bárkát, melyben ő és családja, meg minden állatból egy pár, jól elférhetnek. Noé száz évig dolgozott a bárkán. Gyakran intette az embereket, hogy javuljanak meg. De ezek nem hallgattak szavára. Midőn a bárka végre elkészült, Noé beszállott családjával és az állatokkal együtt.

3. Nemsokára megeredt az eső. Negyven nap és negyven éjjel szünet nélkül ömlött a víz úgy, hogy még a legmagasabb hegyek is víz alá kerültek. Az emberek és a szárazföldi állatok mind elpusztultak. Noé bárkája azonban nyugodtan úszott a vízén, és a bárka lakóit nem érte semmi baj.

4. Végre megszűnt az eső, és a víz apadni kezdett. A bárka ekkor megállott egy hegyen. Midőn Noé látta, hogy a föld már száraz, kiszállott a bárkából és kiereszté az állatokat. Azután hálából áldozatot mutatott be Istennek. S az Úristen megígérte, hogy nem lesz többé vízözön.

41. Mit szeret és mit utál az Isten?

Isten csak a jót szereti, a rosszat pedig utálja; Isten végtelenül szent.

42. Mikor büntet az Isten?

Isten nem büntet mindig azonnal, hanem gyakran sokáig vár, hogy a bűnös megtérjen, vagyis megjavuljon; Isten végtelenül türelmes.

43. Hogyan bánik Isten a megtérd bűnössel?

Isten a megtérő bűnösnek szívesen megbocsát; Isten végtelenül irgalmas.

44. Ki vétkezik Isten hatodik parancsolata ellen?

Isten hatodik parancsolata ellen az vétkezik, aki bűnös akarattal gondol, beszél, néz vagy cselekszik szemérmetlen dolgot.

9. Isten kiválasztja Ábrahámot és nemzetségét

Izsák feláldozása

1. Az emberek a vízözön után újra megsokasodtak, de egyúttal gonoszak is lettek. Az egy, igaz Isten helyett teremtett dolgokat: a napot, holdat, csillagokat és állatokat imádták. Sőt kőből és fából faragtak maguknak mindenféle alakokat, úgynevezett bátványokat. És ezeket imádták ők, mondván: Ezek a mi isteneink.

A bálványimádó pogányok között lakott egy istenfélő férfiú, kit Ábrahámnak hívtak. Az Úristen igen szerette őt, mert jószívű, istenfélő s engedelmes volt.

2. (Izsák föláldozása.) Ábrahámnak százesztendős koráig nem volt fia. Ekkor végre fia született, kinek Izsák lett a neve. Izsák szelíd, jó fiú volt. Atyja nagyon szerette őt.

Midőn Izsák nagy lett, Isten ki akarta próbálni Ábrahám hitét és engedelmességét. Megparancsolta neki, hogy menjen fel egy hegyre, és áldozza fel ott a fiát. Ábrahám engedelmessége és a hite olyan nagy volt, hogy egyetlen fiát, akit igen nagyon szeretett, rögtön kész volt feláldozni Istennek. Fölment Izsákkal a hegyre, kiválasztott egy sziklát oltárnak, és reá rakta a tűzifát Aztán megkötözte Izsákot, és elővette kését, hogy leszúrja a fiát. Izsák szelíden tűrt mindent. De e percben ott termett az Úr angyala, és tudtára adta, hogy Isten csak próbára akarta őt tenni, ne bántsa tehát a fiát.

Ezalatt egy kos szarvaival a közeli bokornak ágaiba akadt. Ábrahám észrevette az állatot, megfogta, és fiáért feláldozta az Úrnak.

3. Ábrahám nagy hitét és engedelmességét Isten megjutalmazta. Megígérte Ábrahámnak, hogy ő benne fogja megáldani a föld minden népét, azaz, hogy Ábrahám nemzetségéből fog egykor születni a világnak Megváltója.

Úgy is történt.

45. Mit parancsol Isten az első parancsolattal?

Isten az első parancsolattal azt parancsolja, hogy benne higgyünk és reméljünk, őt szeressük és imádjuk.

46. Hogyan kell az Istent szeretni?

Istent minden fölött kell szeretni.

47. Mikor szeretjük Istent minden fölött?

Minden fölött akkor szeretjük Istent, ha megtesszük azt, ami Isten előtt kedves, és készek vagyunk inkább mindent elveszteni, sőt meg is halni, semhogy Istent súlyos bűnnel megbántsuk.

48. Miképpn indítjuk föl magunkban a hitet, a reményt és a szeretetet?

Istenem, hiszek tebenned, mert örökké igazmondó vagy!

Istenem, remélek tebenned, mert végtelenül hű és irgalmas vagy!

Istenem, minden fölött szeretlek téged, mert végtelenül jó és szeretetreméltó vagy!

49. Ki vétkezik Isten második parancsolata ellen?

Isten második parancsolata ellen az vétkezik, aki megsérti Istennek szent nevét.

50. Ki sérti meg Istennek szent nevét?

Istennek szent nevét az sérti meg, aki káromkodik.

10. Ábrahám utódainak, az izraelitáknak sorsa

Izsák fiának Jákob volt a neve. Jákobnak tizenkét fia volt. Jákob öreg korában elhagyta Kánaán földjét és családjával együtt más országba költözött. Ennek az országnak Egyiptom volt a neve. Itt Jákob családja igen megsokasodott és nagy nép lett belőle. – Jákobot más néven Izraelnek hívták, és azért a népet, amely tőle származott, Izrael fiainak, vagy izraelitáknak nevezik. (Később zsidóknak nevezték őket.) És ez a nép volt az Úmak kiválasztott népe.

Az egyiptomi királyok később nagyon rosszul bántak az izraelitákkal. Ekkor az Úristen csodálatos módon kivezetteté őket Egyiptomból. Egy szent és bölcs férfiú volt a vezetőjük, kinek Mózes volt a neve. Mózes visszavezeté az izraelitákat az ígéret-földjére, azaz Kánaánba. Előbb azonban negyven esztendőn át vándoroltak egy nagy pusztában. Itt hirdette ki Isten a tízparancsolatot.

Negyven évi vándorlás után az izraeliták végre Kánaán földjére érkeztek. Elfoglalták az országot s azontúl itt laktak.

Később az izraeliták királyt választottak maguknak és hatalmas, nagy nép lett belőlük. Az izraeliták legjobb királya Dávid volt, aki Betlehemből való volt. Dávid szent volt és Isten nagyon szerette őt.

Isten ígérete beteljesül

Dávid király családjából származott sok száz év múlva a Boldogságos Szűz-Mária. Máriának fia volt Jézus Krisztus, a Fiúisten, aki emberré lett, hogy a világot a bűntől megváltsa és az embereknek a mennyországot megnyissa. Ő volt a Megváltó, akit Isten Ádám és Évának, meg Ábrahámnak megígért.

II. Jézus Krisztus születése, élete, halála és feltámadása

11. A Fiúisten emberré lesz

A Megváltó születése így történt: Zsidóországnak Názáret nevű kis városában egy istenfélő, szent szűz élt. Mária volt a neve és egy jámbor ácsmesternek, Józsefnek, volt a jegyese. Mária mindennél jobban szerette a jó Istent és igen sokat imádkozott.

Isten elküldötte Gábor föangyalt Máriához és az angyal így szólt:

– Üdvözlégy malaszttal teljes! Az Úr van teveled. Áldott vagy te az asszonyok között.

Mária megijedt, de az angyal bátoritá, mondván:

– Ne félj, Mária! mert kegyelmet találtál Istennél. Fiad fog születni, kit Jézusnak nevezel. Nagy lesz ő, és Isten fiának fog hivatni; uralkodni fog s országának nem lesz vége.

Mondá Mária az angyalnak:

– Miképpen leszen ez?

Az Úr angyala megjelen Máriánál

Az angyal erre így felelt:

– A Szentlélek száll tereád.

A Boldogságos Szüz Mária erre alázatosan így szólt:

– Íme, az Úr szolgáló leánya; legyen nekem a te igéd szerint.

Mire az angyal eltűnt; Mária pedig a földre borult és imádta Istent, aki olyan jóságos volt iránta.

51. Mit imádkozunk a hajnali, déli és esti harangszóra?

A hajnali, déli és esti barangszóra az „Úrangyalát” imákozuk.

52. Mely szavakkal imádkozzuk az Úrangyalát?

1. Az Úr angyala köszönté Szűz Máriát, és ez méhébe fogadá a Szentlélektől szent Fiát. – Üdvözlégy Mária, malaszttal teljes…

2. Íme, az Úr szolgálóleánya, legyen nekem a te igéd szerint – Üdvözlégy Mária, malaszttal teljes…

3. És az Ige testté lőn és miköztünk lakozék. – Üdvözlégy Mária, malaszttal teljes…

Imádkozzál érettünk Istennek szent Anyja:

Hogy méltók lehessünk Krisztus ígéreteire.

Kérünk téged, Úristen! öntsd lelkünkbe szent malasztodat, hogy akik az angyali üzenet által szent Fiadnak, Jézus Krisztusnak, megtestesülését megismertük, az ő kínszenvedése és keresztje által a föltámadás dicsőségébe vitessünk. Ugyanazon Urunk Jézus Krisztus által. Amen.

53. Kicsoda Jézus Krisztus?

Jézus Krisztus a második isteni személy, Istennek egyszülött Fia, aki érettünk emberré lett.

54. Mit jelent az, hogy Isten Fia emberré lett?

Hogy Isten Fia emberré lett, az azt jelenti, hogy ő a Szentlélek ereje által emberi testet és lelket vett föl, és azért Jézus Krisztus valóságos Isten és egyszersmind valóságos ember.

55. Miért lett a Fiúisten emberré?

A Fiúisten azért lett emberré,

1. hogy minket szóval és példájával tanítson,

2. hogy érettünk szenvedhessen és meghalhasson s így megválthasson.

12. Mária meglátogatja Erzsébetet

Nemsokára azután, hogy az angyal örvendetes híradását vette, Mária útnak indult, hogy rokonát, Erzsébetet, meglátogassa. Mikor bement hozzá, szíves üdvözléssel köszöntötte rokonát. És Erzsébet örvendezve kiáltotta:

– Áldott vagy te az asszonyok között és áldott a te ménednek gyümölcse! Honnét az a nagy kegyelem, hogy Uramnak anyja jön énhozzám?

A szent Szűz erre gyönyörű szép dicsérettel magasztalta Istent, e szavakkal kezdvén:

– Magasztalja az én lelkem az Urat… Íme, mostantól boldognak hirdet engem minden nemzedék.

Mária csaknem három hónapig maradt Erzsébetnél és azután hazatért.

Mária meglátogatja Erzsébetet

13. Jézus születése

1. (Télre járt az idő, midőn) Augusztus, a római császár meg akarta számláltatni országának összes népeit és azért megparancsolta, hogy mindenki oda menjen, ahová való. József és Mária Betlehemből (Dávid városából) valók voltak. Oda kellett tehát menniök. Betlehem azonban kis városka volt, és mire ők oda értek, akkorra már minden lakást elfoglaltak mások. Csak éppen egy istálló volt még üres. Nem tehettek egyebet, behúzódtak oda. És íme, itt született éjjel a kis Jézus, az Isten fia, kiről az Úr angyala szólott Máriának. Mária pólyába takarta az isteni kisdedet és a jászolba fektette.

Az Úr angyala hírül adja a pásztoroknak Jézus születését

2. Kint a mezőn a pásztorok nyájaikat őrizték. Egyszerre nagy fényességgel megjelenik előttük az Úr angyala. A pásztorok megijedtek, de az angyal így szólt:

– Ne féljetek!I nagy örömhírt hozok: ma született meg Jézus, a Megváltó, Dávid városában. Ott fogjátok őt találni egy istállóban, pólyába takarva s jászolba fektetve.

Erre sok más angyal szállt alá az égből és e szavakat énekelték:

– Dicsőség a magasságban Istennek és békesség a földön a jó embereknek!…

Az öröm-ének végeztével az angyalok eltűntek. A pásztorok ekkor Betlehembe mentek. Az istállóban csakugyan megtalálták a kis Jézust pólyába takarva s jászolba fektetve. Rögtön leborultak, és jámbor szívvel imádták az isteni kisdedet.

Nyolc nap múlva kapta az isteni gyermek a Jézus nevet, (ami magyarul Üdvözítőt jelent)

56. Ki Jézus Krisztusnak anyja?

Jézus Krisztusnak anyja: a Boldogságos Szűz Mária.

67. Ki volt Jézus Krisztus nevelő atyja?

Jézus Krisztusnak nevelő atyja Szent József (a Boldogságos Szűz jegyese) volt.

68. Mikor van Jézus Krisztus születésének ünnepe?

Jézus Krisztus születésének ünnepe karácsonykor van.

A pásztorok imádják a kis Jézust

14. A napkeleti bölcsek

A napkeleti bölcsek megérkeznek

Midőn a kis Jézus született, egy ragyogó, fényes csillag jelent meg az égen. Messze földön, amerről a nap felkel, élt három bölcs király. Mikor ezek meglátták a csillagot, mindjárt tudták, hogy megszületett a Megváltó. Mert már régi jövendölés volt az, hogy ha a Megváltó születik, egy fényes csillag fog feltűnni az égen.

A három bölcs tehát útnak indult, hogy felkeressék a Jézuskát. Arra mentek, amerre a csillag volt. Addig mentek, míg Jeruzsálembe érkeztek. Jeruzsálem volt a zsidóknak fővárosa, melyben Heródes, a zsidók királya lakott.

A bölcsek így kérdezősködtek:

– Hol van a zsidóknak most született királya?

Mikor Heródes ezt meghallotta, nagyon megijedt; mert azt hitte, hogy Jézus az ő országában lesz király (pedig Jézus az Isten országának királya). De Heródes sem tudta, hogy hol született a Megváltó. Azért rögtön összehívta a papokat és írástudókat és megkérdezte őket. Ezek elővették a szentírást és azt olvasták benne, hogy a Megváltó Betlehemben születik.

Heródes ekkor magához hivatta a bölcseket és így szólt hozzájuk:

– Menjetek csak Betlehembe, és ha megtaláltátok a gyermeket, izenjétek meg, hogy én is elmenjek őt imádni.

A gonosz Heródes azonban hazudott, mert ő nem imádni, hanem megölni akarta a kis Jézust.

A három bölcs elindult Betlehem felé. Midőn odaérkeztek, a csillag éppen a szent család lakóhelye fölött ragyogott. Bementek, és csakugyan ott találták a kis Jézust édes anyja ölében. Leborultak tehát, átadták ajándékaikat és imádták az isteni kis gyermeket.

A bölcsek azután visszatértek hazájukba.

15. A szent család Egyiptomba menekül

1. Múltak a napok és Heródes várva-várta, mikor jönnek már hozzá vissza a bölcsek. De azok más úton mentek haza, mert az Isten álmukban megparancsolá nekik, hogy ne menjenek vissza Heródeshez.

Mikor végre a gonosz Heródesnek elfogyott a türelme, katonákat küldött Betlehembe, hogy öljenek meg minden fiút, aki még nem kétéves. Azt gondolta, köztük lesz a Jézuska is. A katonák csakugyan meg is ölték a szegény, kis ártatlanokat. De a kis Jézus nem volt közöttük; mert Józsefnek már előbb egy angyal jelent meg álmában és így szólt:

– Kelj föl! vedd a gyermeket és anyját és fuss velük Egyiptomba.

József rögtön engedelmeskedett és a szent család Egyiptomba menekült.

2. Heródes halála után Jézus és szülői megint visszajöttek, de nem Betlehembe, hanem Názáretbe.

Názáretben a kis Jézus csöndesen elvonulva élt szüleivel. Szelíd, kedves, jó gyermek volt; engedelmes és jámbor magaviseletével példát adott a város többi gyermekeinek, és mindenki nagyon szerette őt.

A szent család Egyiptomba menekül

16. A tizenkétéves Jézus a templomban

A tizenkétéves Jézus a templomban

Mikor a kis Jézus tizenkét éves lett, szülői húsvétkor elvitték őt Jeruzsálembe a templomba. Az ünnepek után ismét hazamentek. A kis Jézus azonban Jeruzsálemben maradt. De a szülők ezt kezdetben észre sem vették, mert azt hitték, hogy Jézus a rokonok és ismerősök között van. Már egy napi utat tettek, és csak akkor vették észre nagy ijedten, hogy a kis Jézus nincsen velük.

Az aggódó szülők ekkor visszatértek ismét Jeruzsálembe, és mindenfelé keresték az eltűnt gyermeket. Végre harmadnapra megtalálták a templom egyik csarnokában. Ott ült a kis Jézus a tanítók között, és kérdezte, meg hallgatta őket. S a kis Jézus oly szépen és okosan felelt a kérdésekre, hogy mindnyájan csodálkoztak bölcsességén.

Édes anyja így szólt ekkor Jézushoz:

– Fiam! miért cselekedtél így velünk? Lásd, (nevelő-)atyád és én bánkódva kerestünk téged.

Az isteni fiú így felelt:

– Hogy kereshettetek engem? Nem tudtátok-e, hogy az Atyám házában kell lennem?

E szavakkal Jézus világosan kijelentette, hogy ő Isten fia.

Jézus ezután visszatért szülőivel Názáretbe. Engedelmes volt, és növekedett nemcsak testben, hanem bölcsességben s szeretetben Isten és az emberek előtt.

59. Mit parancsol Isten a negyedik parancsolattal?

Isten a negyedik parancsolattal azt parancsolja, hogy szüleinket tiszteljük, szeressük és nekik engedelmeskedjünk.

60. Ki vétkezik a szülők iránt való tisztelet és szeretet ellen?

A szülők iránt való tisztelet és szeretet ellen vétkezik, aki szüleit szégyenli vagy megveti, hibáikat kibeszéli, irántuk durva és dacos, velök felesel, nekik szót nem fogad, nekik rosszat kíván vagy éppen bántalmazza őket.

17. Jézus megkeresztelkedik és megkezdi működését

1. Mikor Jézus 30 éves lett, elindult Názáretből és megkezdé működését. Először a Jordán nevű folyóhoz ment, hogy ott egy szent férfiú, Keresztelő szent János, megkeresztelje őt. Mikor ez megtörtént és Jézus imádkozott, az ég megnyílott, a Szentlélek galamb alakjában Jézusra szállott és a mennyből az Atyának e szavai hallatszottak:

– Ez az én kedves Fiam, akiben nekem kedvem telik.

2. Jézus ezután bejárta az egész országot. Mindenütt tanított és gyógyított. Tanította, hogy mit kell hinnünk és cselekednünk, ha üdvözülni akarunk. Betegeket, némákat, vakokat, sántákat egyetlen szavával meggyógyított és parancsára halottak keltek életre. Midőn a nép látta e csodákat, nagy számmal hozta Jézus elé a betegeket. Jézus rátevé kezét a betegekre, és azok rögtön meggyógyultak.

Jézus betegeket gyógyít.

61. Mit tanított Jézus?

Jézus azt tanította, amit hinnünk és cselekednünk kell, hogy üdvözöljünk.

18. Jézus hívei és ellenségei

Sokan hitték, hogy Jézus az Isten fia és hogy ő a Megváltó, akit Isten e világra küldött. Jézus kiválasztott közülök tizenkettőt; ezek voltak az ő tanítványai, vagyis a 12 apostol, akik mindenhová követték Jézust. – Nagyon sokan voltak azonban azok is, akik nem hitték el, hogy ő a Megváltó. Ezek voltak Jézus ellenségei. Ilyenek voltak a zsidó papok és az írástudók is.

62. Elég-e az üdvösségre csak hinnünk, amit Isten kinyilatkoztatott?

Nem elég az üdvösségre csak hinnünk, amit Isten kinyilatkoztatott, hanem meg is kell tennünk, amit Isten parancsol.

Jézus a vizet borrá változtatja

19. Jézus a vizet borrá változtatja

Egy Kána nevű helységben menyegző volt, melyre Jézust, édes anyját s tanítványait is meghívták. A nagy lakomán sok vendég volt. Egyszerre azonban elfogyott a boruk és a háznép nagy zavarba jött. Mária ekkor halkan így szólt Jézushoz:

– Nincs boruk.

Jézus meghallgatta anyjának kérését, és megparancsolta a szolgáknak, hogy töltsenek meg hat nagy kőedényt vízzel. Miután ezt megtették, Jézus így szólt a szolgákhoz:

– Merítsetek belőle, s vigyétek a násznagynak!

A násznagy megkóstolta az italt és azt találta, hogy ez jobb bor, mint a másik volt. – Jézus tehát isteni hatalmával a vizet borrá változtatta. Ez volt az ő első csodatette, mellyel megmutatta, hogy ő Isten. Azért ekkor igen sokan hittek Őbenne.

20. Jézus feltámasztja a naimi ifjút

Jézus Jeruzsálembe ment a pünkösdi ünnepekre. Útközben egy Naim nevű városka kapujában találkozott egy temetéssel. Egy szegény özvegyasszony egyetlen fiát vitték a temetőbe. Jézus megszánta a szegény özvegy anyát és így szólt hozzá:

– Ne sírj!

Aztán odament a halotthoz és mondá:

– Ifjú! mondom neked, kelj föl!

És a halott rögtön életre kelt. A gyászoló nép pedig bámulattal és nagy istenfélelemmel telt el e nagy csodának láttára.

63. Mi történik az emberrel, mikor meghal?

Mikor az ember meghal, akkor a lélek elhagyja a testet, a test pedig visszatér a földbe.

64. Meddig marad az ember teste a földben?

Az ember teste a világ végéig marad a földben.

65. Mi történik az ember testével a világ végén?

A világ végén Isten föltámasztja az ember testét, vagyis újra és örökre egyesíti a testet a lélekkel.

66. Mi történik lelkünkkel, ha meghaltunk?

Ha meghaltunk, Isten azonnal megítéli lelkünket.

67. Hogyan nevezzük a halál után következő ítéletet?

A halál után következő ítéletet külön ítélet-nek nevezzük.

68. Hová jut a lélek a külön ítélet után?

A lélek a külön ítélet után vagy a mennyországba, vagy a tisztítóhelyre, vagy a pokolba jut.

69. Kik jutnak a mennyországba?

A mennyországba a jók jutnak, akik egészen bűn nélkül vannak, és büntetést sem érdemelnek.

70. Mivel jutalmazza meg Isten a jókat a mennyországban?

Isten a jókat a mennyországban kimondhatatlan boldogsággal jutalmazza meg; ők színről-színre látják Istent és örök szeretetben egyesülnek vele.

71. Kik játnak a tisztítóhelyre?

A tisztítóhelyre azok jutnak, akik bocsánatos bűnben vannak, vagy még ideigtartó büntetést érdemelnek.

72. Meddig marad a lélek a tisztítőhelyen?

A lélek addig marad a tisztítóhelyen, míg bűneitől meg nem tisztul és míg büntetését ki nem állotta.

73. Kik jutnak a pokolba?

A pokolba azok jutnak, akik halálos bűnnel halnak meg.

74. Mivel bünteti meg Isten a gonoszokat a pokolban?

Isten a gonoszokat a pokolban örökkévaló kínnal bünteti meg; ők sohasem láthatják Istent és örök tűzben szenvednek.

Jézus feltámasztja a naimi ifjút

21. Jézus lecsendesíti a vihart

Egy este Jézus át akart kelni a Genezáret nevű nagy tavon. Tanítványai eveztek, ő azonban fáradt lévén, lefeküdt és elaludt.

Messze jártak már, amikor hirtelen nagy zivatar és rettenetes szélvész támadt. A hullámok majd elnyelték a kis halászbárkát. A tanítványok nagyon megijedtek. Remegve keltették fel az alvó Üdvözítőt s mondták:

– Uram! szabadíts meg minket, mert elveszünk!

Jézus nyugodtan felemelkedett és így szólt:

– Miért féltek? Ti kishitüek! (Hiszen veletek vagyok!)

S aztán egy szavával lecsendesítette a vihart. A hajón levő emberek csodálattal s félelemmel néztek az Úr Jézusra és ajkuk e kérdésre nyílt:

– Vajon ki ez, ki a szélvésznek és a tengernek is parancsol?…

Vihar a Genezáret-tavon.

75. Leginkább mikor kell és mikor üdvös imádkozni?

Imádkozni leginkább akkor kell, amikor kísértésben vagy más veszedelemben vagyunk; üdvös, ha reggel és este is imádkozunk, sőt napközben is fontosabb dolgaink előtt.

22. A „Miatyánk” és a főparancsolat

1. Jézus sokat imádkozott és gyakran inté hallgatóit, hogy imádkozzanak.

Egyszer a tanítványok kérték Jézust, hogy tanítsa meg őket imádkozni. Az Üdvözítő így felelt:

– Ha imádkoztok, ezt mondjátok: Mi Atyánk, ki vagy mennyekben, szenteltessék meg a Te neved, jöjjön el a Te országod, legyen meg a Te akaratod, miképpen mennyben, azonképpen itt a földön is. Mindennapi kenyerünket add meg nekünk ma. És bocsásd meg a mi vétkeinket, miképpen mi is megbocsátunk az ellenünk vétetteknek. És ne vigy minket a kísértésbe, de szabadíts meg a gonosztól. Amen.

2. Máskor egy törvénytudó jött hozzá és kérdé:

– Uram! melyik a legfőbb parancsolat?

Jézus így válaszolt:

– Szeresd Uradat és Istenedet teljes szivedből és teljes lelkedből és teljes erődből. Ez az első és legfőbb parancsolat. A másik hasonló hozzá, és így szól: Szeresd felebarátodat, mint tennenmagadat. Ebben a két parancsolatban van a többi mind.

76. Mit kíván tőlünk a főparancsolat?

A főparancsolat azt kívánja tőlünk, hogy Istent minden fölött szeressük, felebarátunkat pedig úgy szeressük, mint magunkat.

77. Ki a mi felebarátunk?

Minden ember a mi felebarátunk; akár jóakarónk az, akár ellenségünk.

78. Mikor szeretjük felebarátunkat úgy, mint magunkat?

Felebarátunkat akkor szeretjük úgy, mint magunkat, ha megtartjuk Jézusnak e parancsolatát: „Amiket akartok, hogy cselekedjenek nektek az emberek, ti is cselekedjetek nekik”.

79. Mely parancsolatokban vannak meg bővebben kötelességeink Isten és az emberek iránt?

Kötelességeink Isten és az emberek iránt Isten tízparancsolatában vannak meg bővebben.

80. Hogyan szól Isten tízparancsolata?

1. Én vagyok a te Urad Istened: Uradat Istenedet imádjad és csak neki szolgálj.

2. Istennek nevét hiába ne vegyed.

3. Megemlékezzél arról, hogy az Úr napját megszenteljed.

4. Atyádat és anyádat tiszteljed.

5. Ne ölj.

6. Ne paráználkodjál.

7. Ne lopj.

8. Hamis tanúságot ne szólj felebarátod ellen.

9. Felebarátod feleségét ne kívánjad.

10. Se házát, se mezejét, se másféle jószágát ne kívánjad.

81. Mit parancsol Isten az első parancsolattal?

Isten az első parancsolattal azt parancsolja, hogy benne higgyünk és reméljünk, őt szeressük és imádjuk.

82. Ki vétkezik Isten második parancsolata ellen?

Isten második parancsolata ellen az vétkezik, aki megsérti Istennek szent nevét.

83. Ki sérti meg Istennek szent nevét?

Istennek szent nevét az sérti meg, aki káromkodik.

84. Mit parancsol Isten a harmadik parancsolattal?

Isten a harmadik parancsolattal azt parancsolja, hogy az Úr napját, vagyis a vasárnapot, szenteljük meg.

85. Hogyan kell a vasárnapot megszentelnünk?

A vasárnapot úgy kell megszentelnünk, hogy:

1. szentmisét hallgatunk,

2. köznapi munkát nem végezünk és másokkal sem végeztetünk.

86. Mit parancsol Isten a negyedik parancsolattal?

Isten a negyedik parancsolattal azt parancsolja, hogy szüleinket tiszteljük, szeressük és nekik engedelmeskedjünk.

87. Ki vétkezik Isten ötödik parancsolata ellen?

Isten ötödik parancsolata ellen az vétkezik, aki felebarátjának vagy önmagának testi vagy lelki életében kárt tesz.

86. Ki vétkezik Isten hatodik parancsolata ellen?

Isten hatodik parancsolata ellen az v étkezik, aki bűnös akarattal gondol, beszél, néz vagy cselekszik szemérmetlen dolgot.

89. Ki vétkezik Isten hetedik parancsolata ellen?

Isten hetedik parancsolata ellen az vétkezik, aki felebarátját igazságtalanul megkárosítja.

90. Ki károsítja meg felebarátját igazságtalanul?

Felebarátját az károsítja meg igazságtalanul: 1. aki annak jószágát szándékosan elveszi, vagy pedig megrongálja; 2. aki felebarátját megcsalja.

91. Mit kell tennünk, ha idegen jószág van nálunk, vagy másnak szándékosan kárt okoztunk?

Ha idegen jószág van nálunk, azt vissza kell adnunk; a kárt pedig meg kell térítenünk, mihelyt tehetjük, mert különben nem kapunk Istentől bocsánatot.

92. Ki vétkezik Isten nyolcadik parancsolata ellen?

Isten nyolcadik parancsolata ellen az vétkezik, aki a bíróság előtt hamisan tanúskodik és általában, aki hazudik, vagy felebarátja becsületében kárt tesz.

93. Mit tilt meg Isten a két utolsó parancsolattal?

Isten a két utolsó parancsolattal tiltja a szemérmetlen és kapzsi kívánságokat.

91. Mely parancsolatokat kell a keresztény embernek Isten tíz parancsolatán kívül még megtartania?

A keresztény embernek Isten tíz parancsolatán kívül még az anyaszentegyház öt parancsolatát is meg kell tartania.

95. Hogyan szól az anyaszentegyház öt paranosolata?

1. Az anyaszentegyháznak szokott ünnepnapjait megüljed.

2. Ünnepnap misét becsületesen hallgass.

3. Bizonyos napokon a parancsolt böjtöket megtartsad és a húseledeltől magadat megtartóztassad.

4. Bűneidet minden esztendőben meggyónjad és legalább húsvét táján az Oltáriszentséget magadhoz vegyed.

5. Tiltott napokon menyegzőt ne tarts.

23. Jézus szeretete a gyermekek iránt

Egyízben néhány jámbor asszony Jézus elé vitte gyermekét, hogy áldja meg őket. A tanítványok nem akarták a gyermekeket a fáradt Üdvözítőhöz engedni. Jézus azonban így szólt:

– Engedjétek hozzám jönni a kisdedeket, mert ilyeneké a mennyország.

És szeretettel magához ölelte az ártatlan gyermekeket és megáldotta őket.

Jézus szeretete a gyermekek iránt

24. Jézus ellenségei az Üdvözítő életére törnek

Három évig tanított, gyógyított és vándorolt Jézus a zsidók országában. A számtalan nagy csoda láttára igen sokan hittek Jézusban. Mások azonban elmentek Jézus ellenségeihez, a zsidó papokhoz és írástudókhoz, és elmondták mindazt, amit Jézus cselekedett. Erre azok összehívták a tanácsot és így szóltak:

– Mit tegyünk? Ez az ember nagyon sok csodát tesz.

Végre elhatározták, hogy megölik Jézust.

Midőn elérkezett a húsvét ünnepe, Jézus tanítványaival Jeruzsálembe ment. Egyik tanítványa: az áruló Judás, ekkor már 30 ezüstpénzért megígérte Jézus ellenségeinek, hogy az Üdvözítőt kezükbe adja.

25. Jézus az utolsó vacsorán az Oltáriszentséget alapítja

Húsvét előtt való napon, csütörtökön este, Jézus tanítványaival egyik jó emberének házába ment, hogy megegyék a húsvéti bárányt.

Vacsora közben Jézus kezébe vette a kenyeret, megáldotta és szétosztotta tanítványai között e szavakkal:

– Vegyétek és egyétek, ez az én testem.

És a kenyér e szavakra Jézus testévé változott.

Azután kezébe vette a borral telt kelyhet s ezt szintén megáldotta és tanítványainak nyújtotta, mondván:

– Igyatok ebből mindnyájan, mert ez az én vérem.

E szavakra a bor Jézus vérévé változott. Rögtön utána így szólt Jézus:

– Ezt cselekedjetek az én emlékezetemre.

Így alapította az édes Üdvözítő az utolsó vacsorán a szent miseáldozatot és az Oltáriszentséget, hogy a kenyér és bor alakjában mindig köztünk lehessen.

Az utolsó vacsora

96. Mit cselekedett Krisztus Urunk e szavakkal: „Ez az én testem, ez az én vérem”?

Krisztus Urunk e szavakkal: „Ez az én testem, ez az én vérem”, átváltoztatta a kenyeret és a bort szent testévé és vérévé.

97. Mire adott Krisztus Urunk az apostoloknak hatalmat és parancsot e szavakkal: „Ezt cselekedjetek az én emlékezetemre”?

E szavakkal: „Ezt cselekedjetek az én emlékezetemre” Krisztus Urunk arra adott az apostoloknak hatalmat és parancsot, hogy a kenyeret és a bort szent testévé és vérévé változtassák át.

98. Kikre szállott át az apostoloktól az a hatalom, hogy a kenyeret és a bort átváltoztassák Krisztus Urunk szent testévé és vérévé?

Az a hatalom, hogy a kenyeret és a bort átváltoztassák Krisztus Urunk szent testévé és vérévé, az apostoloktól a püspökökre és az áldozópapokra szállott át.

99. Mikor változtatják át a püspökök és az áldozópapok a kenyeret és a bort Krisztus Urunk szent testévé és vérévé?

A püspökök és az áldozópapok a szent misében változtatják át a kenyeret és a bort Krisztus Urunk szent testévé és vérévé (amikor Jézus e szavait mondják: „Ez az én testem… Ez az én vérem”).

100. Mi az Oltáriszentség?

Az Oltáriszentség az Úr Jézus Krisztusnak valóságos szent teste és vére a kenyér és a bor külső színei alatt.

101. Ki van jelen az Oltáriszentségben?

Az Oltáriszentségben az Úr Jézus Krisztus van jelen.

102. Mit kell az Oltáriszentség előtt cselekednünk?

Az Oltariszentség előtt térdre kell borulnunk és az Úr Jézust imádnunk.

26. Jézust elfogják

Jézust elfogják

Jézus az utolsó vacsora után kiment tanítványaival a városból az Olajfák hegyére és ott buzgón imádkozott. A gonosz Judás azonban már előbb elosont, hogy a zsidó tanács szolgáit az Úr ellen vezesse.

Éjféltájban meg is jelent embereivel. Az áruló útközben így szólott a szolgákhoz:

– Akit megcsókolok, ő az; fogjátok meg.

Azzal Jézushoz ment, és megcsókolta őt. Jézus az áruló szemébe tekintett és csendesen mondotta:

– Judás! hát csókkal árulsz el engem?…

Aztán bátran a szolgák elé lépett és kérdezte:

– Kit kerestek?

– A názáreti Jézust, – felelték azok.

– Én vagyok! – monda Jézus oly isteni tekintettel, hogy a sereg visszahátrált és rémülten földre esett.

Jézus azonban nem használta hatalmát. Szelíden engedte, hogy megfogják és megkötözzék. És a csapat ezekután megindult.

A megijedt tanítványok szétfutottak és csak ketten: Péter és János követték Jézust messziről.

27. Jézust halálra ítélik és megkínozzák

A fegyveres szolgák Jézust a zsidó főpap és tanácsa elé vitték. Ezek az ártatlan Üdvözítőt halálra ítélték.

Pénteken reggel Jézust Pilátushoz, a római császár helyetteséhez vezették. Pilátus nem akarta az ártatlan Üdvözítőt elitélni. De a zsidók minden áron Jézus halálát kívánták és egyre azt kiabálták:

– Feszítsd meg őt! Feszítsd meg öt!

Végre Pilátus is halálra ítélte Jézust.

És a római katonák megfosztották a szegény, jó Üdvözítőt ruháitól és kegyetlenül megostorozták. Majd töviskoronát nyomtak fejébe, vörös köpönyeget akasztottak reá, nádszálat tettek a kezébe, és azután csúfolódva mondták neki, hogy örüljön, mert király lett.

– Üdvözlégy, zsidók királya! – mondták neki, és leköpték, arculcsapták.

Ilyen gyalázatot szenvedett Jézus, az Isten fia – mi érettünk. És Ő, aki halottakat tudott feltámasztani, mindezt békével tűrte.

A zsidók Jézus halálát kívánják Pilátustól

28. Jézust keresztre feszítik

Jeruzsálem közelében volt egy sziklahegy, melynek Kálvária volt a neve. Ide vezették Jézust péntek délben s vele együtt két latort. Három keresztfát állítottak fel. A két szélsőre a latrokat, a középsőre pedig Jézust feszítették fel. A szegény, édes Üdvözítő kezeibe s lábaiba nagy szegeket vertek, és így szegezték őt a keresztfára.

Három óra hosszat függött Jézus a keresztfán iszonyú kínokat szenvedve. Végre délután 3 órákor felkiáltott és meghalt. E percben az ég elsötétedett, a föld megrendült, a sziklák megrepedtek, a sírok felnyíltak és sok halott feltámadt.

A hegy körül álló sok nép ekkor belátta, hogy mégis csak Isten Fia volt az, akit ők megöltek, és mellüket verve rémülten szétfutottak.

Jézus a kereszten

103. Mit szenvedett érettünk Jézus?

Jézus sokat szenvedett érettünk: 1. az Olajfák hegyén vért izzadott, 2. megostoroztak, 3. tövissel koronázták, 4. a nehéz keresztet hordozta, 5. a Kálvária-hegyen keresztre feszítve meghalt.

104. Mi végett szenvedett és halt meg Jézus?

Jézus avégett szenvedett és halt meg: 1. hogy minket a bűntől és az örök kárhozattól megváltson, 2. hogy Istentől újra kegyelmet nyerhessünk és a mennyországba juthassunk.

105. Mely bűnökért szenvedett és halt meg Jézus?

Jézus az egész világ bűneiért szenvedett és halt meg, az eredeti bűnért és minden más bűnért.

29. Jézust sírba helyezik

Miután Jézus meghalt, hü barátai levették testét a keresztről és egy sziklába vágott sírba helyezték. A sír nyílása elé egy nagy kőlapot hengerítettek, és itt feküdt Jézus holtteste péntek estétől egészen vasárnap reggelig. A zsidó tanács még őröket is állított a sír mellé.

106. Jézusnak halála után hová szállott alá az ő lelke?

Jézusnak halála után az ő lelke a pokoltornácra szállott alá, ahol a meghalt jámbor emberek lelkei a megváltásra vártak.

107. Miért szállott alá Jézus lelke a pokoltornácra?

Jézus lelke azért szállott alá a pokoltornácra, mert a jámbor lelkeknek meg akarta vinni az örömhírt, hogy már megváltotta őket.

108. Mit tett Jézus testével halála után harmadnapon?

Jézus halála után harmadnapon ismét egyesítette testét lelkével és dicsőségesen föltámadt.

30. Jézus feltámad

Húsvétvasárnap hajnalán az Úr Jézus életre kelt és dicsőségesen feltámadt sírjából. Az Úr angyala pedig alászállott az égből, és elhengerítette a nagy követ, hogy mindenki láthassa, hogy a sír üres. Az angyal arca vakított, mint a villám, ruhája fehér volt, mint a hó. Az őrök úgy megijedtek, hogy félholtan terültek el a földön.

Nemsokára jámbor asszonyok jöttek Jézus sírjához. Az angyal így szólt hozzájuk:

– Jézus nincs itt. Feltámadott!

Jézus feltámad

31. Jézus Szent Pétert az anyaszentegyháznak főpásztorává teszi

Feltámadása után Jézus még negyven napig maradt a földön. Gyakran megjelent tanítványai között és oktatta őket.

Egy ilyen alkalommal három ízben kérdezte Szent-Pétertöl:

– Szeretsz-e engem?

Péter apostol mindannyiszor így felelt:

– Uram, tudod, hogy szeretlek.

Jézus pedig ezt mondotta:

– Legeltesd bárányaimat! Legeltesd juhaimat! Az Úr Jézus e szavakkal elrendelte, hogy Szent Péter az ő híveinek főpásztora és az Egyház feje legyen.

Jézus Pétert az Egyház fejévé teszi

109. Ki alapította az anyaszentegyházat?

Az anyaszentegyházat Jézus Krisztus alapította.

110. Kit tett Jézus Krisztus az anyaszentegyház látható fejévé?

Jézus Krisztus Szent Péter apostolt tette az anyaszentegyház látható fejévé.

111. Ki az anyaszentegyház látható feje Szent Péter halála óta?

Szent Péter halála óta az anyaszentegyház látható feje a római püspök, vagyis a pápa.

32. Jézus felmegy a mennybe

A negyven nap elteltével így szólt Jézus tanítványaihoz:

– Menjetek és tanítsatok minden nemzetet, és kereszteljétek meg őket az Atyának és Fiúnak és Szentléleknek nevében.

Jézus azután megígérte tanítványainak, hogy elküldi rájuk a Szentlelket. Végül pedig felvezette őket az Olajfák hegyére. Itt elbúcsúzott tőlük, megáldotta őket, és azután felemelkedett és eltűnt.

Így szállt az égbe Jézus Krisztus, a mi édes Üdvözítőnk, oda, ahonnan jött. És ott ül most az Atyaisten jobbja felül. Onnan fog majd a világ végén ismét eljönni isteni hatalommal és mennyei dicsőséggel, hogy megítélje az embereket, kikért élt, szenvedett és meghalt, és akiket olyan nagyon szeretett.

Jézus mennybe száll

112. Mikor jön el ismét Jézus?

Jézus a világ végén jön el ismét.

113. Mi végett jön el Jézus a világ végén?

Jézus avégett jön el a világ végén, hogy minden embert megítéljen.

114. Hogyan nevezzük a világ végén bekövetkező ítéletet?

A világ végén bekövetkező ítéletet utolsó ítéletnek vagy világítéletnek nevezzük.

115. Hogyan fog Jézus az utolsó ítéleten a jókhoz szólani?

Jézus az utolsó ítéleten így fog a jókhoz szólani: „Jöjjetek Atyámnak áldottai, bírjátok a világ kezdetétől nektek készített országot!”

116. Mit fog Jézus a gonoszoknak mondani?

Jézus a gonoszoknak azt fogja mondani: „Távozzatok tőlem, átkozottak, az örök tűzre!”

117. Hová jutnak az utolsó ítélet után a jók és hová a gonoszok?

Az utolsó ítélet után a jók a mennyországba jutnak, a gonoszok pedig a pokolba.

33. A Szentlélek leszáll a tanítványokra

Jézus mennybemenetele után a tanítványok és a hívek Máriával, Jézus szent anyjával együtt visszatértek Jeruzsálembe, és egybegyűltek buzgón imádkozva. A tizedik nap reggelén, pünkösd napján, hirtelen nagy zúgás támadt, és a Szentlélek tüzes nyelvek alakjában alászállott az Úr Jézus híveire és betöltötte lelküket.

Ezután Szent Péter és a többi apostol megkezdették működésüket és buzgón hirdették a megváltó Jézus Krisztust. Akik hittek, azokat megkeresztelték. És csakhamar sok ezer követője lett Krisztusnak, kiket keresztényeknek neveztek.

118. Ki a Szentlélek?

A Szentlélek a harmadik isteni személy, valóságos Isten, az Atyával és Fiúval együtt.

A Szentlélek leszáll Jézus híveire

Függelék

34. A szentségekről általában

119. Mi szükséges nekünk leginkább ahhoz, hogy üdrözülhessünk?

Hogy üdvözülhessünk, ahhoz leginkább Istennek malasztja, vagyis kegyelme szükséges nekünk.

120. Mivel szerezhetjük meg Istennek malasztját leginkább?

Istennek malasztját leginkább a szentségekkel és az imádsággal szerezhetjük meg.

121. Hány szentséget rendelt Krisztus Urunk?

Krisztus Urunk hét szentséget rendelt; ezek: 1. a kereszlség, 2. a bérmálás, 3. az Oltáriszentség, 4. a bűnbánat szentsége, 5. az utolsó kenet, 6. az egyházirend, 7. a házasság.

122. Mi a keresztség?

A keresztség szentség, amely az eredeti bűntől és a keresztség előtt elkövetett minden más bűntől megtisztítja és megszenteli az embert.

123. Mi a bérmálás?

A bérmálás szentség, amelyben a Szentlélek a megkeresztelt embert megerősíti, hogy hitét állhatatosan vallja és hite szerint éljen.

124. Mi az Oltáriszentség?

Az Oltáriszentség az Úr Jézus Krisztusnak valóságos szent teste és vére a kenyér és a bor külső színe alatt.

125. Mi a bűnbánat szentsége?

A bűnbánat szentsége az a szentség, amelyben a pap Isten helyett megbocsátja a keresztség után elkövetett bűnöket.

126. Mi az utolsó kenet?

Az utolsó kenet szentség, amelyet Krisztus Urunk a nagybetegek számára rendelt.

127. Mi az egyházirend?

Az egyházirend szentség, amelyet azok vesznek fel, akiket a püspök papokká szentel.

128. Mi a házasság?

A házasság szentség, amellyel egy férfiú és egy nő szövetséget kötnek egymással és házastársak lesznek.

35. A szent gyónásról

129. Mit kell tennünk, hogy a bűnbánat szentségét méltóan vegyük föl?

Hogy a bűnbánat szentségét méltóan vegyük föl: 1. meg kell vizsgálnunk lelkiismeretünket; 2. meg kell bánnunk bűneinket; 3. erősen meg kell fogadnunk, hogy többé nem vétkezünk; 4. meg kell gyónnunk; 5. föl kell tennünk magunkban, hogy a föladott elégtételt elvégezzük.

130. Mit kell cselekednünk, amikor a bűnbánat szentségére előkészülni akarunk?

Amikor a bűnbánat szentségére elökészülni akarunk, a Szentlélek segítségét kell kérnünk (hogy bűneinket helyesen megismerjük, szívből megbánjuk és őszintén meggyónjuk).

131. Miről gondolkozunk, amikor lelkiismeretünket megvizsgáljuk?

Amikor lelkiismeretünket megvizsgáljuk, akkor arról gondolkozunk, hogy milyen bűnöket követtünk el.

132. Hogyan vizsgáljak meg lelkiismeretünket?

Lelkiismeretünket úgy vizsgáljuk meg, hogy sorra vesszük Istennek és az anyaszentegyháznak parancsolatait és megfontoljuk, hogyan vétkeztünk ellenük gondolattal, szóval, cselekedettel vagy kötelességeink elmulasztásával.

138. Mely szavakkal indíthatjuk föl magunkban a bánatot és as erős fogadást?

A bánatot és az erős fogadást e szavakkal indíthatjuk föl magunkban: „Ó Istenem, teljes szívemből bánom minden bűnömet, mert azokkal téged, végtelenül jó és szeretetreméltó Istenemet, megbántottalak; erősen fogadom, hogy többé nem vétkezem és a bűnre vezető alkalmat elkerülöm.

134. Mit cselekszünk, amikor gyónunk?

Amikor gyónunk, akkor töredelmesen megvalljuk bűneinket a lelkiatyának, hogy azoktól föloldozzon minket.

135. Hogyan kell bűneinket meggyónnunk?

Bűneinket őszintén és érthetően kell meggyónnunk.

136. Mit kell okvetlenül meggyónnnnk?

Okvetetlenül meg kell gyónnunk halálos bűneinket, amelyekre emlékezünk, és azt is meg kell mondanunk, hogy hányszor követtük el azokat.

137. Hogyan kezdjük meg a szent gyónást?

A szent gyónást úgy kezdjük meg, hogy keresztet vetünk magunkra és mondjuk:

„Gyónom a mindenható Istennek és Isten helyett neked, lelkiatyám, hogy kiskoromtól fogva ezeket a bűnöket követtem el”.

Ezután elmondjuk bűneinket.

138. Mit kell mondanánk, mintán bűneinket meggyóntuk?

Miután bűneinket meggyóntuk, ezt kell mondanunk: „Teljes szívemből bánom minden bűnömet, mert azokkal a végtelenül jó és szeretetreméltó Istent megbántottam; erősen fogadom, hogy többé nem vétkezem és a bűnre vezető alkalmakat elkerülöm”.

139. Mit tesz a lelkiatya a szent gyónás végén?

A lelkiatya a szent gyónás végén alkalmas intés után elégtételt ad föl a gyónónak, azután föloldozza őt bűneitől.

140. Mit kell tennünk a szent gyónás után?

A szent gyónás után: 1. hálát kell adnunk Istennek, hogy bűneinket megbocsátotta; 2. el kell végeznünk a lelkiatyától föladott elégtételt.

36. A szent áldozásról

141. Mit veszünk magunkhoz a szent áldozáskor?

A szent áldozáskor az Úr Jézus szent testét és vérét vesszük magunkhoz, hogy vele tápláljuk lelkünket.

142. Hányféle készület szükséges a szent áldozásra?

A szent áldozásra kétféle készület szükséges: lelki és testi készület.

143 Miben áll a lelki készület a szent áldozásra?

A lelki készület a szent áldozásra abban áll: hogy 1. a halálos bűnöktől megtisztítjuk lelkünket a szent gyónásban, a bocsánatos bűnöket pedig legalább megbánjuk; 2. elmondjuk az előkészítő imádságokat.

144. Miben áll a testi készület a szent áldozásra?

A testi készület a szent áldozásra abban áll, hogy éhgyomorral maradunk, vagyis, hogy éjféltől kezdve a szent áldozásig semmit sem eszünk és semmit sem iszunk.

145. Mit kell tennünk, mikor a pap a szent áldozás előtt fölmutatja az Oltáriszentséget?

Mikor a pap a szent áldozás előtt fölmutatja az Oltáriszentséget, térdre kell borulnunk, bűnbánólag mellünket vernünk és háromszor mondanunk: „Uram, nem vagyok méltó, hogy hajlékomba jöjj, hanem csak egy szóval mondd és meggyógyul az én lelkem”.

146. Mit kell tennünk, mikor a pap az Oltáriazentséget nyújtja nekünk?

Mikor a pap az Oltáriszentséget nyújtja nekünk, könyvet, vagy kendőt kell magunk elé tartanunk, fejünket fölemelnünk, nyelvünket egy kevéssé alsó ajkunkra kitennünk és az Oltáriszentséget a legnagyobb tisztelettel magunkhoz vennünk.

147. Mit kell tennünk a szent áldozás után?

A szent áldozás után imádnunk kell az Úr Jézust, neki hálát adnunk, és kegyelmeit kérnünk.

Notes

[←1 ]

Az embernek mindene Istentől van, mert minden jó Istentől jön. Ezért az ember imádással és hálával tartozik Istennek. Az első emberek azzal mutatták meg imadásukat és hálájukat, hogy termésüknek legjavát Isten tiszteletére elégették. Ennek áldozat a neve.

Table of Contents

Impresszum

Tartalomjegyzék

Imádságok

Az üdvösség története

I. A világ teremtésétől Jézus Krisztus születéséig

1. A világ teremtéséről és kormányzásáról

2. A jó és rossz angyalok

3. Az első emberpár alkotása

4. Az első emberpár bűnt követ el

5. Isten megbünteti ősszüleinket

6. Isten megígéri Jézust, a Megváltót

7. Káin és Ábel

8. A vízözön

9. Isten kiválasztja Ábrahámot és nemzetségét

10. Ábrahám utódainak, az izraelitáknak sorsa

II. Jézus Krisztus születése, élete, halála és feltámadása

11. A Fiúisten emberré lesz

12. Mária meglátogatja Erzsébetet

13. Jézus születése

14. A napkeleti bölcsek

15. A szent család Egyiptomba menekül

16. A tizenkétéves Jézus a templomban

17. Jézus megkeresztelkedik és megkezdi működését

18. Jézus hívei és ellenségei

19. Jézus a vizet borrá változtatja

20. Jézus feltámasztja a naimi ifjút

21. Jézus lecsendesíti a vihart

22. A „Miatyánk” és a főparancsolat

23. Jézus szeretete a gyermekek iránt

24. Jézus ellenségei az Üdvözítő életére törnek

25. Jézus az utolsó vacsorán az Oltáriszentséget alapítja

26. Jézust elfogják

27. Jézust halálra ítélik és megkínozzák

28. Jézust keresztre feszítik

29. Jézust sírba helyezik

30. Jézus feltámad

31. Jézus Szent Pétert az anyaszentegyháznak főpásztorává teszi

32. Jézus felmegy a mennybe

33. A Szentlélek leszáll a tanítványokra

Függelék

34. A szentségekről általában

35. A szent gyónásról

36. A szent áldozásról

1

←1